b"\n_START_ARTICLE_\nJosep Marco\n_START_SECTION_\nLes tropes de Josep Marco\n_START_PARAGRAPH_\nLes tropes que comandava Marco eren de cavalleria, la qual cosa explica la rapidesa dels seu moviments. Com a tropes no regulars que eren, no hi ha const\xc3\xa0ncia que tingueren un uniforme clarament definit. Soldats no professionals i poc experimentats al principi de la guerra, les tropes de Marco eren al final de les m\xc3\xa9s veteranes i experimentades. El nombre gir\xc3\xa0 sempre al voltant de 400, als quals s'hi anaren afegint nouvinguts que substitu\xc3\xafen les baixes. Al final de la guerra, per\xc3\xb2, Marco i els seus homes ja no disposaven de cavalls, per la qual cosa es convertiren en una unitat de fusellers. Segons Hern\xc3\xa0ndez i Riart, durant el darrer any de la guerra, ja no eren m\xc3\xa9s de 40. Per aix\xc3\xb2 el 1714 finalment s'integraren en altres unitats.\n_START_SECTION_\nMem\xc3\xb2ria\n_START_PARAGRAPH_\nJosep Marco va morir al seu poble natal. El va sobreviure la seua dona, Teresa Insa. No se'n coneixen descendents. L'Asociaci\xc3\xb3n Napole\xc3\xb3nica Valenciana, amb seu a Algemes\xc3\xad, ha reconstru\xc3\xaft la partida de miquelets valencians d'En Josep Marco amb la intenci\xc3\xb3 de rendir-li homenatge i fer con\xc3\xa8ixer la seva figura. El grup de recreaci\xc3\xb3 hist\xc3\xb2rica est\xc3\xa0 format per 60 persones: 52 miquelets i 8 civils."